# ஃபெமினிஸ்ட் ஒப்பர்ச்சுனிட்டீஸ் நவ் (FEMINIST OPPORTUNITIES NOW (FON))

# விருப்புகளை வெளிப்படுத்துவதற்கான படிவம் (EOI): மானியங்களும் பங்காண்மையும்

# நிதியிடல் வழி 3: வலையமைப்புகளை பலப்படுத்தல் (10,000 – 87,000 USD)

# பின்னணி

[“ஃபெமினிஸ்ட் ஒப்பொர்ச்சுனிட்டீஸ் நவ் (FON)”](mailto:https://creaworld.org/our-work/fon/) என்பது [இன்டர்னேஷனல் பிளான்ட் பேரன்ட்ஹூட் பெடரேசன் ஆபிரிக்கா றீஜன் (IPPFAR)](mailto:https://africa.ippf.org/) என்ற அமைப்பின் தலைமையில் நிறுவனங்களின் ஒன்றியம், [CREA](mailto:https://creaworld.org/), [எம்பவ் ஹெர் (Empow'Her)](mailto:https://empow-her.com/), [இன்டர்னேஷனல் பெடரேசன் ஒன் ஹியூமன் ரைட்ஸ் (International Federation on Human Rights)](mailto:https://www.fidh.org/en/) அத்துடன் [மெடிசின்ஸ் டு மொன்டே பிரான்ஸ் (MdM-FR))](mailto:https://www.medecinsdumonde.org/) ஆகிய அமைப்புகளுடனான ஒத்துழைப்புடன் அமுல்படுத்தப்படும் திட்டமாகும். [ஏஜென்சே பிரான்கைசே டிவலொப்மென்ட் (Agence Francaise de Développement (AFD))](mailto:https://www.afd.fr/fr) அமைப்பின் நிதியிடலில் முன்னெடுக்கப்படும் FON திட்டம் பெண்ணிலைவாத நிறுவனங்களுக்கு வழங்கப்படும் உப மானியத்தின் ஊடாக பால்நிலை அடிப்படையில் அமைந்த வன்முறையை (Gender Based Violence/GBV) தீர்ப்பதற்கு பெண்ணிலைவாத இயக்கங்களின் இயலுமையை வலுப்படுத்துவதை தனது பரந்த இலக்காகக் கொண்டுள்ளது. சிறிய, அநேகமாக பதிவு செய்யாமல் காணப்படும் பெண்ணிலைவாத இயக்கங்களை சென்றடைவதில் இத்திட்டம் கூடிய கவனம் செலுத்தும். இத்திட்டம் மூன்று பிராந்தியங்களைச் சேர்ந்த பத்து நாடுகளில் அமுல்படுத்தப்படவுள்ளது: மெக்சிக்கோ மற்றும் கொலம்பியா (MdM அமைப்பின் தலைமையில்), **பங்களாதேஸ் மற்றும் இலங்கை (CREA அமைப்பின் தலைமையில்)** அத்துடன் பேர்க்கினா, பாசோ, எத்தியோப்பியா, கினியா, ஐவரி கோஸ்ட், மற்றும் மாலி (IPPFAR அமைப்பின் தலைமையில்) ஆகிய நாடுகளில் இத்திட்டம் முன்னெடுக்கப்படவுள்ளது.

FON திட்டத்தின் குறிக்கோள்களாவன:

* இயலுமை விருத்திக்கு ஒரு உள்வாங்கும் அணுகுமுறையை முன்மொழிவதன் மூலம் நிறுவன மற்றும் தொழில்நுட்ப மட்டங்களில் பெண்ணிலைவாத நிறுவனங்களின் பேண்தகு நிலையை மேம்படுத்துதல்.
* சிறிய அல்லது/அத்துடன் முறைசாரா அல்லது/அத்துடன் கட்டமைப்பு ரீதியாக புறக்கணிக்கப்பட்ட சிவில் சமூக நிறுவனங்களுக்கு பேண்தகு நிலை, நெகிழ்வுத்தன்மை மற்றும் ஏற்றவகையில் மாற்றியமைக்கப்பட்ட நிதியிடலுக்கான அணுகலை வழங்குவதன் மூலம் பெண்ணிலைவாத சிவில் சமூக நிறுவனங்களின் (CSOs) பேண்தகுநிலை மற்றும் தாங்குதிறன் என்பவற்றுக்கு ஆதரவளித்தல்.
* தெற்குப் பிராந்தியத்தில் உள்ள பெண்ணிலைவாத CSO க்களின் வலையமைப்பாக்கத்தை பலப்படுத்த, அவற்றின் குரலை பொது நிகழ்ச்சி நிரலுக்குள் கொண்டு வருவதற்காக அவற்றை தேசிய, பிராந்திய மற்றும் சர்வதேச மட்டங்களில் உள்ள வலையமைப்புகளுடன் நெருக்கமாக்குதல்.

# வலையமைப்புகளுக்கான மானியங்கள்

# CSO களுக்கு நெகிழ்வுத்தன்மை கொண்ட அத்துடன் ஏற்றவகையில் மாற்றியமைக்கப்பட்ட நிதியிடல்களை மேற்கொள்வது FON திட்டத்தின் பிரதான நடவடிக்கைகளில் ஒன்றாக அமைந்துள்ளது. இந்த நிதியிடல் வழிமுறையானது அரசியல் பரப்புரை ஊடாக பால்நிலை அடிப்படையில் அமைந்த வன்முறையை எடுத்துரைக்கும் CSO க்களின் வலையமைப்புகள், கூட்டமைப்புகள் அல்லது இயக்கங்களை இலக்காகக் கொண்டதாகும். இந்த நிதியிடல் வழிமுறை ஊடாக பின்வரும் முன்னெடுப்புகள் ஊக்குவிக்கப்படுகின்றன:

# முன்னுரிமை வழங்கப்படும் முன்னெடுப்புகள்:

# உங்களின் வலையமைப்புகளின் இயக்கத்தை உறுதிப்படுத்துவதற்கான அடிப்படை நிதியிடல் (அகணி நிதியிடல்).

* திட்டம் ஒன்றை அமுல்படுத்துவதுடன் இணைக்கப்படாமல் வலையமைப்பு, கூட்டமைப்பு அல்லது இயக்கத்தின் செலவுகளுக்காக; குறித்த செலவுகள் உங்களின் நிறுவன மற்றும் தொழில்நுட்ப இயலுமைகளை பலப்படுத்த மேற்கொள்ளப்படுமிடத்து; வழங்கப்படும் நிதி பயன்படுத்தப்படலாம்.
* இவ்வகையான செலவுகளுக்கான உதாரணங்களாக பினவருவன அமைய முடியும்: நிறுவன மட்டம் ஒன்றில் நிபுணத்துவ ஆலோசனை ஆதரவை பெறுவதற்கான செலவுகள் (நிதியியல் முகாமைத்துவம், உள்ளகக் கணக்காய்வு, நிறுவன ஆட்சிக் கட்டமைப்பு போன்றன, அல்லது தொழில் நுட்ப மட்டத்துக்கான் நிபுணத்துவ ஆலோசனை ஆதரவு (பரப்புரை, திட்டங்களின் திட்டமிடல், அறிக்கையிடல் போன்றன), கருவிகளுக்கான செலவுகள் (அதாவது, கணணிகள், அலுவலக வழங்கல்கள் போன்றன), நுகர்வுப் பொருட்கள் (அதாவது; காகிதங்கள், அச்சிடல் மை போன்றன), இயக்கச் செலவுகள் (அதாவது; வாடகை, போக்குவரத்து, மின்சாரம், தொடர்பாடல் போன்றன) அல்லது உங்களின் வலையமைப்பின் தொடர்பான வேறு ஏதாவது செலவுகள்.
* ஒரு குறிப்பான இடையீடு/திட்டத்துக்கான நிதியிடல். இதில் பின்வருவனவும் உள்ளடங்குகின்றன:
* பால்நிலை அடிப்படையில் அமைந்த வன்முறையை (GBV) ஏற்படுத்தும் கட்டமைப்புக் காரணிகளை தீர்ப்பதற்கான பரப்புரை முன்னெடுப்புகள்:
* ஏற்கனவே காணப்படும் பாகுபாடு மிக்க சட்டங்கள், கொள்கைகள் அல்லது அமைப்புகளை திருத்தியமைத்தல்;
* GBV இனைத் தீர்ப்பதற்காக புதிய சட்டங்கள், கொள்கைகள் அல்லது அமைப்புகளைக் கொண்டு வரல்
* முறைமைகளில் பின்வருவனவும் உள்ளடங்க முடியும்:
* நிலை மாற்றத்தை மற்றும் முறைமைசார் மாற்றங்களை ஏற்படுத்துவதை இலக்காகக் கொண்டு பெண்ணிலைவாத CSO க்கள் இடையே உரையாடல், ஆதரவு நாடல், ஒன்றுகூடல்கள் அத்துடன் தகவல் பகிர்வு என்பவற்றை ஊக்குவித்தல்
* பரப்புரை முயற்சிகளுக்கு அவசியமான அறிவுத் தொகுதியை உருவாக்க பங்களித்தல்: உதாரணமாக; GBV இனைத் தீர்ப்பதற்கு காணப்படும் தேசிய/பிராந்திய கட்டமைப்பு இடைவெளிகளை ஆய்வு செய்தல், GBV இனைத் தீர்ப்பது பற்றிய பரப்புரைக்கான ஊடக கருவித்தொகுதிகளை விருத்தி (வரைதல் மற்றும் சோதித்தல்) செய்தல்.
* மேற்குறிப்பிடப்பட்ட இரண்டு பிரிவுகளையும் – அடிப்படை மற்றும் திட்ட இடையீடுகளை – ஒன்றிணைத்து சமர்ப்பித்த்தல்.

மானியத் தொகை: ஐக்கிய அமெரிக்க டொலர்கள் USD 10,000 – 87,000

காலப்பகுதி: ஒன்று தொடக்கம் இரண்டு வருடங்கள் [பெப்ரவரி 2024 – பெப்ரவரி 2026 காலப்பகுதிக்குள்]

*முக்கிய பதங்கள்: இணைச் சக்தி (Synergy), கூட்டமைப்பு, தெளிவாகப் பேசுதல், ஒத்துழைப்பான பரப்புரை*

தகுதியுடைமை

FON திட்டத்தின் கீழ் உப மானியம் ஒன்றுக்கு விண்ணப்பிக்கும் CSO க்கள் பின்வரும் விடயங்களை பூர்த்தி செய்ய வேண்டும்:

* பால்நிலை சமத்துவத்துக்கு சார்பானதாகவும் அது தொடர்பாக கடப்பாடு மிக்கதாகவும் இருப்பதுடன் பால்நிலை அடிப்படையில் அமைந்த வன்முறையை தடுப்பதற்கு அல்லது/அத்துடன் அதற்கெதிராக போரிடுவதற்கான செயற்பாடுகளை அமுல்படுத்தல்.
* வலையமைப்பின் தலைமைத்துவம் இலங்கையில் அல்லது பங்களாதேசில் அமைந்திருக்க வேண்டும். வலையமைப்பின் ஏனைய அங்கத்துவ அமைப்புகள் ஏதாவது ஒரு தெற்காசிய நாட்டில் காணப்படலாம்.
* பல சிறிய அல்லது/அத்துடன் முறைசாரா நிறுவனங்களைக் உள்ளடக்கிய குடைக் கட்டமைப்பில் காணப்படும் வலையமைப்புகள், கூட்டமைப்புகள், இயக்கங்கள்; முறைசார் அல்லது கட்டமைக்கப்பட்ட அமைப்புகள்; ஏற்கனவே காணப்படும் அல்லது புதிதாக உருவாக்கப்பட்ட வலையமப்புகள் போன்றன விண்ணப்பிக்க தகுதியுடையன.

*தகுதியற்றவை: தனிநபர்களின் முன்னெடுப்புகள், பொது/அரச அமைப்புகளால் அளிக்கை செய்யப்படும் முன்னெடுப்புகள், GBV துறையில் பணி புரியாத நிறுவனங்கள்.*

**பின்வருவன விண்ணப்பிக்க ஊக்குவிக்கப்படுகின்றன:**

தமது உள்ளூர் சூழமைவில் உயர் பாகுபாடு, பால்நிலை சமத்துவமின்மைகள் அத்துடன் பால்நிலை அடிப்படையில் அமைந்த வன்முறையினை எதிர்கொள்ளும் பின்வரும் மக்கள் பிரிவுகளுடன் பணி புரிகின்ற அல்லது அவ்வகை மக்களால் தலைமைத்துவம் வழங்கப்படுகின்ற நிறுவனங்களின் வலையமைப்புகள் விண்ணப்பிக்க குறிப்பாக ஊக்குவிக்கப்படுகின்றன:

* LGBTI+ சமூகம் அத்துடன் பொதுவாக பல்வகைத்தன்மை கொண்ட பாலியல் நோக்குகள் மற்றும் பால்நிலை அடையாளங்கள் கொண்ட மக்கள்
* மாற்றுத்திறனுடன் வாழும் மக்கள்
* HIV/AIDS உடன் வாழும் மக்கள்
* குல, இன அல்லது ஆதிவாசிச் சிறுபான்மைகள் (உள்ளூர் சூழமைவில்)
* உள்ளக இடம்பெயர்வுக்கு ஆளான, புலம் பெயர் அத்துடன் அகதி நிலை மக்கள்
* பாலியல் தொழிலாளர்கள்
* இளம் மக்கள்
* தமது உள்ளூர் சூழமைவில் உயர் பாகுபாடு, பால்நிலை சமத்துவமின்மைகள் அத்துடன் பால்நிலை அடிப்படையில் அமைந்த வன்முறை என்பவற்றை எதிர்கொள்ளும் ஏனைய எந்தவொரு சமூகத்தின் உறுப்பினர்களும்.

தெரிவு அளவுகோல்கள்

* இடம்: வலையமைப்பின் தலைமைத்துவம் இலங்கையில் அல்லது பங்களாதேசில் அமைந்திருக்க வேண்டும். வலையமைப்பின் ஏனைய உறுப்பினர்கள் எதாவதொரு தெற்காசிய நாட்டில் நிலை கொண்டிருக்க முடியும்.
* விடயதானம்: பால்நிலை சமத்துவம் அத்துடன் பால்நிலை அடிப்படையில் அமைந்த வன்முறையை முன் தடுப்பதில் அல்லது/அத்துடன் அதற்கெதிராக போரிடுவதற்கான செயற்பாடுகளை நடைமுறைப்படுத்துவதில் வலையமைப்பின் (அத்துடன் அதன் உறுப்பினர்களின்) அர்ப்பணிப்பு மட்டம்
* முன்மொழியப்படும் முன்மொழிவு: திட்டத்தில் முன்மொழியப்படும் பரப்புரை முன்னெடுப்பின் பொருத்தப்பாடு, விளைதிறன் மற்றும் வினைத்திறன்.

# FON வலையமைப்பு மானியத்தின் தொடர் செயன்முறை

# விருப்பு வெளிப்படுத்தலை (EOI) சமர்ப்பித்தல்

விருப்பு வெளிப்படுத்தல்களை (EOI) சமர்ப்பிக்குமாறு பெண்ணிலைவாத குழுக்களுக்கு CREA அமைப்பு இத்தால் அழைப்பு விடுக்கின்றது. ஆங்கிலம், சிங்களம், தமிழ் மற்றும் பங்கள்ள மொழிகளில் அமைந்த EOI/கருதுகோள் குறிப்பு உருவாக்க வடிவங்கள் அத்துடன் அது தொடர்பான மேலதிக தகவல்கள் கீழுள்ள இணைய இணைப்பில் தரவிறக்கம் செய்யப்படலாம்:

<https://drive.google.com/drive/folders/12qPlKwVhAaO7Pu1cTQooF3SK4MeHJB7G?usp=sharing>

**உங்களின் விருப்பு வெளிப்படுத்தல்/கருதுகோள் குறிப்பை டிசம்பர் 15, 2023 இற்கு முன்னர் ‘fon@creaworld.org’ என்ற மின்ன்ஞ்சலுக்கு அனுப்பி வைக்கவும். மின்ன்ஞ்சலின் விடயம் ‘EOI-Network Grant’ எனக் குறிப்பிடப்பட வேண்டும்.**

# ஆதரவு மற்றும் அணுகல்

* விண்ணப்பத்தை சமர்ப்பிக்கும் அனைத்து குழுக்களுக்கும் சமமான அணுகல் கிடைப்பதை உறுதி செய்வதற்கு CREA வில் நாம் பாடுபடுகின்றோம். உங்களுக்கு மிகவும் சௌகரியமான மொழியில் மானிய விண்ணப்பத்தை நிரப்புமாறு நாம் உங்களை ஊக்குவிக்கின்றோம், அத்துடன் தெரிவு தொடர் செயன்முறையில் உங்களுக்கு சம அணுகல் வழங்கப்படும் என்பதை நாம் உறுதிப்படுத்துகின்றோம்.
* உங்களுக்கு வேறு ஏதாவது சிரமங்கள் இருப்பின் அல்லது விண்ணப்பத்தை நிரப்புவதில் ஏதாவது ஆதரவு அவசியமாயின், [fon@creaworld.org](mailto:fon@creaworld.org)’ என்ற மின்னஞ்சல் ஊடாக எம்மை தொடர்பு கொள்ளவும்.

# தொடர் செயன்முறை, , ஒப்பந்தங்கள் அத்துடன் கடப்பாடுகள் பற்றிய மேலதிக விபரங்கள்

# விண்ணப்பங்களின் மதிப்பீடு

# கருதுகோள் குறிப்புகள் CREA அமைப்பினால் பகுப்பாய்வு செய்யப்படும். குறுகிய பட்டியலுக்குள் உள்வாங்கப்பட்ட நிறுவன்ங்கள் முழுமையான விண்ணப்ப ஆவணங்களை பூர்த்தி செய்யுமாறு கோரும் ஒரு மின்னஞ்சலை பெற்றுக்கொள்ளும்.

# பூர்த்தி செய்யப்பட்ட விண்ணப்பங்கள் பயனாளி வலையமைப்புக்களை தெரிவு செய்வதற்கு பொறுப்பாகவுள்ள ஆசியாவுக்கான பிராந்திய ஒருங்கிணைப்பு மற்றும் அறிவுரைக் குழுவுக்கு (RCAC-Asia) அளிக்கை செய்யப்படும். குழுவின் உறுப்பினர்கள் பக்கச்சார்பின்மை மற்றும் இரகசியம் பேணல் கொள்கைகள் கடப்பாடு கொண்டவர்கள் என்பதுடன் அவர்கள் நலன்களின் முரண்பாடு அற்றவர்கள்.

# தெரிவு அளவுகோல்கள்

* இந்த அழைப்பில் சுட்டிக்காட்டப்பட்டுள்ள தகுதியுடைமை அளவுகோல்களின் (நிறுவனத்தின் பெண்ணிலைவாத அர்ப்பணிப்பு, பல்வகைத்தன்மை, மிகவும் பாதிப்புறும் ஏதுநிலையில் மற்றும் ஓரங்கட்டப்பட்ட சமூகங்களுக்கு பாகுபாடுகள் இன்றி பால்நிலை நீதியுடன் சேவைகளை வழங்குதல் என்பவற்றில் நிறுவனம் கொண்டுள்ள அர்ப்பணிப்பு போன்றன) அத்துடன் கோரிக்கையின் தரம் (முகாமைத்துவ இயலுமை, பால்நிலை அடிப்படையில் அமைந்த வன்முறையை அகற்றுதல், மற்றும் பால்நிலை சமத்துவம் என்பவற்றில் CSO வலையமைப்பின் பங்களிப்பு, உணரக் கூடிய அடைவுகள், முக்கியமான பெருகும் தன்மை மிக்க விளைவுகள் போன்றன) அடிப்படையில் RCAC குழு விண்ணப்பங்களை மீளாய்வு செய்யும். விண்ணப்பதாரியின் நிதியியல் தேவைகள் தெரிவின் போது கருத்திற்கொள்ளப்படும் இன்னொரு முக்கிய அளவுகோலாகும்.
* RCAC தெரிவுகளை மேற்கொண்ட பின்னர், உரிய இணக்க தொடர் செயன்முறையை CREA முன்னெடுப்பதுடன் மானியம் பெறுவதற்கான அனுமதி இறுதியாக்கத்தை மேற்கொள்ளும்.

**தகவல்கல் மற்றும் ஒப்பந்த ஏற்பாடுகள்**

* முடிவுகள் நேர்மறையானவையாக அமையுமிடத்து, ஆசியாவில் கூட்டமைப்பின் தலவராக CREA, பணப்பரிமாற்றத்தை அனுமதிப்பதற்காக இரண்டு தரப்புகளினதும் கடப்பாடுகள் மற்றும் பொறுப்புக்களை விபரிக்கும் ஒப்பந்தத்தை கைச்சாத்திடுவதற்கான முன்னெடுப்புகளையும் அதே போன்று இவற்றின் பரிமாற்ற பொறிமுறைகளை (ஒப்பந்தத்தில் உடன்பாடு காணப்பட்ட தவணைகள் மற்றும் காலப்பகுதிகள்) மேற்கொள்ளும். நிதி வழங்கப்படும் நடவடிக்கைகளின் அமுல்படுத்தல் கண்காணிக்கப்படுவதையும் CREA உறுதி செய்யும்.
* வழங்கப்பட்ட மானியம் தொடர்பான அனைத்து ஆவணங்கள் மற்றும் தொடர்பாடல்கள் என்பன CSO வலையமைப்பினால் நியாயப்படுத்தப்படுமிடத்து இரகசியமாக பேணப்படும், குறிப்பாக இதன் போது ஏற்கனவே காணப்படும் அல்லது சாத்தியமான பாதுகாப்பு அச்சுறுத்தல்கள் கவனத்தில் கொள்ளப்படும்.

**அனைத்து விண்ணப்பதாரிகளுக்கும் RCAC இன் பின்னூட்டம் வழங்கப்படும்**

* சாத்தியமான அளவுகளில் அத்துடன் RCAC உறுப்பினர்களின் இயலுமைகளுக்கு ஏற்ப, முழுமையான முன்மொழிவுகளை சமர்ப்பிக்கும் அனைத்து விண்ணப்பதாரிகளும் அவர்கள் கோரும் மானியம் ஏன் அவர்களுக்கு வழங்கப்படவில்லை அல்லது வழங்கப்பட்டது என்ற காரணங்கள் தொடர்பான வாய்மொழி மூல அல்லது எழுத்து மூல பின்னூட்டம் வழங்கப்படும். ஆக்கபூர்வமான பின்னூட்டம் மூலம் அனைத்து நிறுவனங்களினதும் வளர்ச்சி மற்றும் விருத்திக்கு ஆதரவளிப்பது இங்குள்ள நோக்கமாக அமைவதுடன் குறித்த பின்னூட்டம் எதிர்காலத்தில் வெற்றிகரமான விண்ணப்பங்களை சமர்ப்பிக்க பயன் மிக்கதாக அமையலாம்.
* வெளிப்படைத் தன்மை, பக்கச்சார்பின்மை அத்துடன் தனிப்பட்ட தரவுகளின் பாதுகாப்பு என்பன முன்னெடுக்கப்படும்.
* CSO க்களின் நிதிக் கோரிக்கைகளை ஆய்வு செய்யும் RCAC உறுப்பினர்கள் அவற்றை முழுமையான வெளிப்படைத் தன்மை மற்றும் பக்கச்சார்பின்மையுடன் நடந்து கொள்வதுடன் அவர்களின் தரவுகளையும் பாதுகாப்பர். தொடர்புடைய மிக்க தேசிய அல்லது/அத்துடன் பிராந்திய தரவுப் பாதுகாப்பு சட்டங்கள் பிரயோகமாகும்.

**நீங்கள் (பயனாளர்கள்) எவற்றுக்கு கடப்பாடு கொண்டவர்கள்?**

FON திட்டத்திடம் நிதியியல் ஆதரவைக் கோரும் வலையமைப்புகள் விதிகளின் தொடர் ஒன்றைப் பின்பற்றுவதற்கு இணங்குகின்றன. அவற்றில் பிரதான விதிகள் பின்வருமாறு:

1. சரிபார்த்தல் செயற்பாடுகளுக்கான தகவல்கள் (தகுதிச் சோதனை)

* வலையமைப்பு சார்பாக FON திட்டத்துக்கு நிதியிடல் விண்ணப்பங்களை சமர்ப்பிக்கும் CSO க்கள் தாம் “நிதியியல் தடை பட்டியல்களில்” உள்ளடங்கவில்லை என்பதை உறுதி செய்வதற்காக தமது நிறுவனம் மற்றும் ஆட்சி தொடர்பில் “முன்னரான” சரிபார்ப்புக்கு உட்படுத்தப்படும் என்பதை அறிந்துள்ளன. இவை ஐக்கியநாடுகள் சபை மற்றும் ஐரோப்பிய ஒன்றியம் என்பவற்றினால் பணத் தூய்மையாக்கல் அத்துடன் பயங்கரவாதத்துக்கு நிதியிடல் என்பவற்றின் பெயரால் தடை செய்யப்பட்ட மக்கள், குழுக்கள் அல்லது நிறுவனங்களின் பட்டியல்களாகும். “தகுதிச் சோதனை” என அழைக்கப்படும் இக்கடப்பாடு திட்டத்தின் நிதி வழங்குநரான ஃபிரென்ச் டிவலொப்மன்ட் ஏஜன்சி (AFD) இனால் கோரப்பட்டதாகும்.
* மானியத்துக்காக விண்ணப்பிக்கும் CSO, இயக்கம் அல்லது இயங்கு தளம் உங்களது நாட்டில் சட்ட ரீதியாக பதிவு செய்யப்படாததாகக் காணப்படின், அதன் பிரதிநிதிகள், நிதிகளை பெறுவதற்கு ஒதுக்கப்பட்ட நபர் (நிறுவனம், இயங்குதளம் அல்லது இயக்கத்துக்கு வங்கிக் கணக்கு ஒன்று அதன் பெயரில் காணப்படாதவிடத்து) இந்த சரிபார்தல் நடவடிக்கைகளுக்கு உட்படுத்தப்படுவார்.
* FON திட்டத்துக்கு நிதியிடல் கோரிக்கை ஒன்றை சமர்ப்பிப்பதன் மூலம், நிறுவனம் அல்லது அதனைப் பிரதிநிதித்துவபப்டுத்தும் மக்கள் இந்த சரிபார்த்தல் செயற்பாடுகளை ஏற்கின்றன. நிதியியல் தடை பட்டியல்களில் காணப்படும் எந்தவொரு CSO, இயங்கு தளம் அல்லது இயக்கமும் FON திட்டத்தில் இருந்து எந்தவித நிதியையும் பெற்றுக்கொள்ளாது.

1. “நேர்மை உரிய இணக்கம்” பற்றிய தகவல்கள்

* FON திட்டத்துக்கு நிதியிடல் விண்ணப்பம் ஒன்றை சமர்ப்பிக்கும் நிறுவனங்கள் AFD இனால் கோரப்பட்டவாறு, CREA அமைப்பினால் “நேர்மை உரிய இணக்கம்” செயற்பாடு ஒன்றுக்கு உட்படுத்தப்படுவர் என இத்தால் தெரிவிக்கப்படுகின்றது.
* அடுத்ததாக, நிறுவனம் உண்மையில் காணப்படுகின்றதா, அதன் நம்பகத் தன்மை, CSO கொண்டுள்ள வளங்கள் மற்றும் அதன் செயற்பாடுகள் இடையேயான பொருளாதார ஒத்திசைவு அத்துடன் பொது இயங்கு தளங்களில் CSO பற்றிய எதிர்மறையான தகவல்கல் உள்ளனவா என்பன போன்ற விடயங்கள் நம்பகத் தன்மை மிக்க அத்துடன் புறவய நோக்கு கொண்ட மூலங்களிடம் இருந்து சரிபார்க்கப்படும்.

1. பயனாளி நிறுவனங்கள் மற்றும் அவற்றின் வழங்குநர்கள் அத்துடன் சேவை வழங்குனர்கள் இடையான உறவு

* மானியத்தினால் நிதியிடப்படும் செயற்பாடுகளின் அமுல்படுத்தலுக்கு அவசியமான சேவைகளை பெறல் அத்துடன் கொள்வனவுகளை மேற்கொள்ளல் என்பவற்றுக்கு, பயனாளி வலையமைப்பு/CSO க்கள் தமது வழங்குநர்கள் அத்துடன் சேவை வழங்குனர்கள் “பயங்கரவாதத்துடன் இணைந்த தடைகளில் இருந்து விலகியிருத்தல்” பிரகடணம் ஒன்றில் கையொப்பமிட வேண்டும். இது AFD இனால் கட்டாயமாக தேவைப்படுத்தப்பட்ட ஒரு விடயமாகும். இக்கடப்பாட்டுக்கு பயனாளிகள் இணங்கி நடக்காத பட்சத்தில், தொடர்புடைய செலவுகள் தகுதியற்றனவாக அமைவதுடன் நிறுவங்கள் அவ்வாறு செலவிட்ட பணத்தை மீளளிக்க வேண்டும்.
* வழங்குநர்கள் மற்றும் சேவை வழங்குநர்கள் கையொப்பமிடும் பிரகடணத்தில் பின்வருமாறு கூறப்பட வேண்டும்: “நாம், அத்துடன் எமது குழுமத்தின் எந்தவொரு உறுப்பினரும், எமது வழங்குநர்கள், ஒப்பந்தகாரர்கள், ஆலோசகர்கள் அத்துடன் உப ஒப்பந்தகாரர்கள் எவரும் நிதியியல் தடை பட்டியல்களில் உள்ளடக்கப்படவில்லை.”
* தமது கம்பனியின் வழமையான இயக்கம் தொடர்பான, அதாவது உணவு வழங்கல், பயணம், மற்றும் இயக்க செலவுகளுக்கு (மின்சாரம், இணையம், சூடாக்குதல், சிறிய கணணிக் கருவிகள், தொலைபேசி, போன்றன) தமது வழங்குநர்கள் அத்துடன் சேவை வழங்குநர்களிடம் இருந்து கையொப்பமிடப்பட்ட பிரகடணம் ஒன்றைக் கோரத் தேவையில்லை.

1. பெறப்பட்ட நிதிகளின் பயன்பாடு மற்றும் ஆதரவு ஆவணங்கள் தொடர்பான கடப்பாடுகள்

* மானியம் பெறும் பயனாளிக்கான நிதிப்பரிமாற்றம் வலையமைப்பின் தலைமை அமைப்பின் வங்கிக் கணக்குக்கு வங்கிப் பரிமாற்றம் மூலம் மேற்கொள்ளப்படும். CREA மற்றும் பயனாளி மேற்கொள்ளும் உடன்பாட்டுக்கு ஏற்ப பணப் பரிமாற்றம் ஒரு தடவைப் பரிமாற்றமாக அல்லது பல தவணைப் பணப் பரிமாற்றமாக அமையலாம்.
* CSO, இயங்கு தளம் அல்லது இயக்கம் தனது பெயரில் வங்கிக் கணக்கொன்றைக் கொண்டிருக்காத சந்தர்ப்பத்தில் (உதாரணமாக, பாதுகாப்பு காரணங்களுக்காக) அல்லது ஒரு உள்ளூர் கணக்கில் வெளிநாட்டு நிதியை பெற முடியாத சந்தர்ப்பத்தில், அது ஒரு சட்டரீதியான காரணமாக அமையுமாயின், குறிப்பாக பாதுகாப்பு காரணங்களுக்காக எனில், அத்துடன் பணப்பரிமாற்றத்தினை கண்டறியும் திறன் திருப்திகரமான முறையில் உறுதிப்படுத்தப்பட முடியுமாயின், விதிவிலக்கின் அடிப்படையில், நிதிகள் வேறொரு அமைப்புக்கு அல்லது தனி நபர் ஒருவருக்கு மாற்றப்படுவது சாத்தியமானதாகும். அவ்வாறான சந்தர்ப்பங்களில் நிதிகளைப் பெற்றமையை உறுதிப்படுத்தும் சான்றிதழில் இரு நபர்கள் கையொப்பமிட வேண்டும்.
* FON திட்டத்தின் பயனாளிகள் ஒப்பந்தத்தில் உடன்பாடு காணப்பட்டதற்கு ஏற்ப நிதிகளைப் பயன்படுத்த நடவடிக்கை எடுக்க வேண்டும். நிதிகளின் பயன்பாட்டில் ஏற்படும் எந்தவொரு மாற்றத்துக்கும் அவை நியாயப்படுத்தப்பட வேண்டியதுடன் CREA அமைப்பின் முன் அனுமதி அதற்காக பெறப்பட வேண்டும்.
* அவ்வாறில்லாவிட்டால், அது தகுதியற்ற செலவு என பயனாளியால் நோக்கப்பட முடிவதுடன் தொடர்புடைய மானியத் தொகை மீளச் செலுத்தப்பட வேண்டும்.
* ஒதுக்கப்பட்ட நிதிகளின் நிதியியல் மற்றும் நிருவாக முகாமைத்துவத்துக்கு ஏற்ப, வலையமைப்பு தனது உள்ளக நடைமுறைகளை, குறிப்பாக செலவுகளுக்கு அனுமதி வழங்கும் முறைமைகள் அத்துடன் கொள்வனவுக் கட்டுப்பாடு என்பவற்றில், பின்பற்றும். பயனாளியிடம் எழுத்து மூல நடைமுறைகள் இல்லாத பட்சத்தில், வெளிப்படைத்தன்மை அத்துடன் துறையில் காணப்படும் சிறந்த நடவடிக்கைகள் உறுதி செய்யப்படும் பட்சத்தில் பயனாளிகள் தமது உள்ளக நடைமுறைகளை பின்பற்ற முடியும். கையூட்டுக்கள், இலஞ்சம், விலை மோசடி, நலன்களின் முரண்பாடு, போட்டித்தன்மையற்ற நடவடிக்கைகள் அத்துடன் ஏனைய ஏதாவது ஒழுக்கமற்ற அல்லது விகிதசமமற்ற செயற்பாடுகள் போன்ற மோசடியான வழங்கல் செயற்பாடுகள் தொடர்பில் கூட்டமைப்பு நிறுவனங்கள் எந்தவித சகிப்புத்தன்மையையும் கொண்டிருப்பதில்லை.
* பயனாளிகள் தமது ஒப்பந்தத்தில் உருவாக்கப்பட்டவாறான FON திட்டத்தின் சட்டக வடிவமைப்புக்குள் மேற்கொள்ளப்படும் செலவுகளுக்கான ஆதரவு ஆவணங்களை (விலைப் பட்டியல்கள், பற்றுச் சீட்டுகள், சம்பள கொடுப்பனவு விபரம், போன்றன) வைத்திருக்க வேண்டியதுடன் கோரப்படும் வேளைகளில் அவற்றை CREA அல்லது/அத்துடன் கணக்காய்வாளருடன் பகிர்ந்துகொள்ள வேண்டும்.

1. அறிக்கையிடல் கடமைகள்

* நிதிகளின் பயன்பாட்டினை அறிக்கையிடுவதை பயனாளிகள் முன்னெடுக்க வேண்டும்.
* குறைந்த பட்சம், திட்டத்தின் அமுல்படுத்தல் அத்துடன் நிதி வழங்கப்பட்ட நடவடிக்கைகள் தொடர்பான விபர அறிக்கைகளை அதே போன்று ஒப்பந்தத்தில் குறிப்பிடப்பட்டவாறு அனைத்து ஆதரவு ஆவணங்கள், மூலப்பிரதிகள் அல்லது நகல்களை பயனாளிகள் CREA உடன் பகிர்ந்து கொள்ள வேண்டும்.
* தமது திட்ட அமுலாக்கத்தை அறிக்கையிட, அனைத்து ஆவணங்கள், கதைகள், படங்கள், புகைப்படக் கோவைகள் போன்றவற்றை தமது அறிக்கைகளில் உள்ளடக்க வேண்டும். தமது அறிக்கைகளை தயாரிப்பதில் பயனாளிகள் சிரமங்களை சந்தித்தால், நிறுவனங்கள் CREA இடம் இருந்து ஆதரவைக் கோர முடியும்.
* சமர்ப்பிக்கப்பட்ட விபர மற்றும் நிதியியல் அறிக்கைகள் தொடர்பில் மேலதிக தகவல்கள் அல்லது ஆவணங்களை CREA பயனாளிகளிடம் கோர முடியும். இந்த அறிக்கைகளை சமர்ப்பிக்க தவறுவது அல்லது மேலதிக தகவல் கோரிக்கைகளுக்கு பதிலளிக்காமல் இருப்பது ஒதுக்கப்பட்ட நிதிகளை மீளளிக்க கோருவதற்கான ஒரு நியாயப்படுத்தலாக அமையும்.